สวัสดีค่ะ อยากทราบว่าอาการหัวนมหดตัวเกี่ยวกับมะเร็งเต้านมไหมคะ หนูอายุ19ปี ถ้าถูเยอะๆหรือโดนน้ำเย็นจัด หัวนมจะหดเล็กลงอะค่ะ โดยปกติแล้วเป็นคนไม่มีหน้าอกค่ะ อาการนี้เป็นตั้งแต่เด็กๆแล้วค่ะ ไม่ทราบว่ามันปกติหรือป่วยเป็นโรคอะไรคะ
สวัสดีค่ะ หากโดยปกติหัวนมไม่ได้มีลักษณะที่บุ๋มลงไป แต่เมื่อโดนน้ำเย็นจัด หรือถูหัวนม แล้วหัวนมหดหรือบุ๋มลงไป ไม่ได้ถือว่าผิดปกติอะไร เกิดจากการที่กล้ามเนื้อเรียบที่อยู่รอบๆ เกิดการหดตัวจากการโดนความเย็น จึงทำให้หัวนมดูหดตัวหรือบุ๋มลงไปได้สำหรับอาการของโรคมะเร็งเต้านมที่จะทำให้หัวนมหดหรือบุ๋มลงไปนั้น มักจะคลำได้เป็นก้อนบริเวณลานหัวนมหรือที่เต้านม หัวนมมีการบุ๋มตลอดเวลา มีเลือดหรือของเหลวไหลจากหัวนม และหากเป็นมะเร็ง ภายในไม่กี่ปีก็จะต้องปรากฏเป็นก้อนใหญ่ชัดเจนร่วมกับอาการอื่นๆ อีกหลายอย่าง ดังนั้น หากอาการหัวนมหด เป็นมาตั้งแต่เด็ก จึงไม่ใช่มะเร็งเต้านมค่ะ